કાયદો વ્યવસ્થામાં ઓર્ગેનાઇઝ્ડ ક્રાઇમ, માફિયા, ખંડણી વગેરેને ગુજરાતમાંથી સાફ કરી નાખવામાં આવ્યા છે. ગુજરાતમાં ગુનાઓનું પ્રમાણ વધ્યું હોઈ શકે, પણ સરકારની તો એ જવાબદારી છે કે ગુનેગાર ખુલ્લો ફરતો હોય, પકડાતો ન હોય તો કાયદો વ્યવસ્થા કથળેલી કહેવાય, ગુનેગારને રાજકીય આશ્રય મળતો હોય તો કાયદો વ્યવસ્થાની સ્થિતિ કથળી છે એમ કહી શકાય. આની સામે ગુજરાતમાં છેેલ્લા છ મહિનામાં બનેલા મોટા ગુનાઓ જોઈએ. દાખલા તરીકે સુરતની ૨૦ કરોડની લૂંટના આરોપીને આપણે ૩૬ કલાકમાં ઉત્તર પ્રદેશમાંથી પકડી લાવ્યા, સુરતમાં બાળકીની લાશ મળી તેના ગુનેગારને પકડી પાડ્યો. જૂનાગઢમાં પાંચ કરોડની સોનાની લૂંટ થઈ તેના આરોપીને બીજા જ દિવસે પકડી પાડ્યો. અંકલેશ્વરમાં સાડા ત્રણ કરોડની લૂંટ થઈ તેના આરોપીને આજે ગોવામાંથી પકડી લીધા. આખા ગુજરાતમાં આપણે સીસીટીવી કેમેરાનું મોટંુ નેટવર્ક ઊભું કરી રહ્યા છીએ. વર્તમાન ભાજપ સરકાર ઝીરો ટોલરન્સ પર કામ કરે છે. ગુનો થાય તો ગુનેગાર છટકી નહીં શકે.